Din Amber. Ta' 4 snin tinżel tagħlef u tiġbor il-bajd minn razzett. Aħna tkellimna ma' Anthea, omm Amber, li tispjegalna kif Amber minn età żgħira bdiet tinżel ir-razzett. "It-tifla ilha tinżel r-razzett minn mindu kellha sentejn u nofs. Daqqa toqgħod qalb l-għoġġiela u daqqa qalb il-ħnieżer imma moħħha dejjem biex iġġorr mogħża partikolari magħha," tgħidilna Anthea. Tgħidilna li bħala omm tikkoraġġiha biex tinżel ir-razzett: "Għalkemm għadha żgħira dejjem ngħidilha biex tkompli tiftaħ moħħha għall-istudju imma xorta nikkoriġġiha tinżel u tgħin lil missierha filgħaxijiet. Jekk ma jkunux nies hekk ma jkollha xejn! L-iskola hija tajba imma mhijiex kollox." Milux reġa' beda jdur li kienet kitbet Anthea s-sena l-oħra dwar kumment negattiv li rċeviet fuq ritratt tat-tifla fir-razzett: "Kien hemm mara li staqsietni kif inħalliha tinżel kważi kuljum r-razzett qalb il-ħmieġ u dawk l-annimali kollha. Jiena dak il-ħin għedtilha, 'X'nagħmel? Inħalliha lejl u nhar fuq it- jew quddiem it-televiżjoni minn xħin tasal sa xħin torqod? Allaħares ma jeżistux nies hekk għax kieku inti la tiekol laħam u lanqas bajd. F'kemm trodd salib din il-mara sparixxiet minn quddiemi.'" Anthea ssostni l-importanza tal-bdiewa: "L-għeżież bdiewa u raħħala mhumiex diżunur! Għalkemm għad hawn min ma japprezzahomx, mingħajrhom ma nagħmlu xejn!."
Tablet jew mogħża?